Document ID: 32004R1733

UREDBA KOMISIJE (ES) št. 1733/2004
z dne 5. oktobra 2004
o spremembi Uredbe (ES) št. 635/2004 o določitvi in uporabi menjalnih tečajev za nekatere neposredne pomoči in ukrepe strukturne in okoljske narave za leto 2004
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Komisije (ES) št. 2808/98 z dne 22. decembra 1998 o določitvi podrobnih pravil za uporabo kmetijsko-monetarnega sistema za evro v kmetijstvu (1) in zlasti drugega stavka člena 4(3) Uredbe,
ob upoštevanju naslednjega:
(1)
V skladu s prvim pododstavkom člena 4(1) Uredbe (ES) št. 2808/98 se za začetek zadevnega tržnega leta šteje datum uveljavitve za plačilo na površino za lupinasto sadje iz poglavja 4 naslova IV Uredbe Sveta (ES) št. 1782/2003 (2) o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete ter o spremembi nekaterih uredb.
(2)
V skladu z drugim pododstavkom člena 4 Uredbe Komisije (ES) št. 659/97 o podrobnih pravilih za uporabo Uredbe Sveta (ES) št. 2200/96 o intervencijah na področju sadja in zelenjave (3) se tržno leto za lupinasto sadje začne 1. januarja.
(3)
Uredba Komisije (ES) št. 635/2004 (4) v svoji prilogi navaja menjalni tečaj za zneske, za katere se kot datum uveljavitve uporablja 1. januar.
(4)
Uredba (ES) št. 635/2004 se ne nanaša na plačilo na površino za lupinasto sadje iz poglavja 4 naslova IV Uredbe (ES) št. 1782/2003. Kljub temu se mora tečaje iz priloge k navedeni Uredbi uporabljati tudi za plačilo na površino za lupinasto sadje.
(5)
V skladu s tem je treba spremeniti Uredbo (ES) št. 635/2004 -
SPREJELA NASLEDNJO UREDBO:
Člen 1
V prvem pododstavku člena 1 Uredbe (ES) št. 635/2004 se doda naslednja točka (f):
„(f)
plačilo na površino za lupinasto sadje iz poglavja 4 naslova IV Uredbe (ES) št. 1782/2003.“
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 5. oktobra 2004

Labels: 17
6